[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Baltikumi kodulaenude intressid on euroala tipus"}, {"text_idx": "#000004", "text": "Eluasemelaenude intressima\u0308a\u0308r saavutas teises kvartalis viimase 14 aasta ko\u0303rgeima taseme. Intressima\u0308a\u0308r 5,12 protsenti on rohkem kui kolm protsendipunkti ko\u0303rgem kui eelmise aasta teises kvartalis."}, {"text_idx": "#000005", "text": "\"Peamine panustaja laenuintressi ma\u0308a\u0308rade kasvu on ikkagi muutunud Euroopa Keskpanga rahapoliitka, mida tehakse selleks, et liigkiiret hinnakasvu pidurdada. Selle tagaja\u0308rjel on to\u0303usnud Euribor ja Eestis u\u0308le 90 protsendi kodulaenudest on seotud Euriboriga,\" so\u0303nas Eesti Panga o\u0308konomist Taavi Raudsaar."}, {"text_idx": "#000006", "text": "\"Kui vo\u0303rdleme eluasemelaenu intresse baltikumiu\u0308leselt, siis need on sarnased. Ehk siis Baltikumi vaatest on Eesti eluasemelaenuhinnad ta\u0308pselt sarnased, marginaalide keskmine ja\u0308a\u0308b sinna 1,8 protsendi ringi, millele lisandub baasintress ja Euribor, nii et need inimesed, kes vo\u0303tavad ta\u0308na eluasemelaenu, hakkavad laenu tagasi maksma intressiga, mis on ligila\u0308hedane kuuele protsendile,\" so\u0303nas Swedbanki eluasemelaenude valdkonna juht Anne Pa\u0308rgma."}, {"text_idx": "#000007", "text": "Eesti on koos La\u0308ti ja Leeduga eluasemelaenude intresside poolest euroala tipus. Seejuures on Eesti eluasemelaenud olnud viimased seitse aastat euroala keskmisest ko\u0303rgema intressima\u0308a\u0308raga. Euroala keskmine intressima\u0308a\u0308r oli juunis 3,69 protsenti."}, {"text_idx": "#000008", "text": "\"Konkurents laenuturul on meil mo\u0303nevo\u0303rra madalam. Meil on va\u0308iksem turg, meil tegutseb va\u0308hem pankasid. Teine po\u0303hjus on see, et raha hind pankadele endile on mo\u0303nevo\u0303rra kallim, see vo\u0303ib olla seotud Venemaa naabrusega ja agressiivsusega. Ja kui vo\u0303rdleme paljude La\u0308a\u0308ne-Euroopa riikidega, siis meie sissetulekud on endiselt mo\u0303nevo\u0303rra madalamad. See risk, et inimene ja\u0308a\u0308b ha\u0308tta, on vo\u0303ibolla mo\u0303nevo\u0303rra suurem, ja pangad vo\u0303ibolla hinnastavad riski intressimarginaali sisse ja seeto\u0303ttu on marginaal ko\u0303rgem,\" so\u0303nas Raudsaar."}, {"text_idx": "#000009", "text": "Ettevo\u0303tetele antud laenude puhul on Eesti intressima\u0308a\u0308rad euroalal lausa esikohal, olles mitme protsendipunkti vo\u0303rra ko\u0303rgemad nii euroala keskmisest kui ka ko\u0303ige madalamate intressidega Belgiast."}, {"text_idx": "#000010", "text": "\"Pankade enda finantseerimise kulud Eestis on la\u0308inud ko\u0303rgemaks. Asudes so\u0303diva vo\u0303i rinderiigi la\u0308hedal ebalikviidsel Balti turul, on ko\u0303ikide pankade raha hind la\u0308inud natuke u\u0308les ku\u0308ll ja see peegeldub marginaalis. Vo\u0303ibolla pikema ajalooga Belgia ettevo\u0303tted on turul mo\u0303nevo\u0303rra va\u0308hem riskantsed kui 30 aastat vanas Eestis toimetavad 10-20 aastat vanad ettevo\u0303tted,\" selgitas SEB ettevo\u0303tete panganduse valdkonna juht Artjom Sokolov."}, {"text_idx": "#000011", "text": "Kuue kuu euribor u\u0308letas nelja protsendi piiri"}, {"text_idx": "#000013", "text": "Kuue kuu euribor pu\u0308sis ka sel na\u0308dalal alla nelja protsendi"}, {"text_idx": "#000014", "text": "Statistika: ettevo\u0303tete laenud la\u0308ksid u\u0308le kahe korra kallimaks"}, {"text_idx": "#000015", "text": "Pankade kodulaenude intressimarginaalid vo\u0303ivad veel pisut langeda"}, {"text_idx": "#000016", "text": "Karikavo\u0303istluste avama\u0308ngu vo\u0303itis Tartu U\u0308likool/Bigbank"}, {"text_idx": "#000024", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000032", "text": "Soome va\u0308lisminister: peame valmistuma selleks, et Venemaa muutub veel hullemaks"}, {"text_idx": "#000034", "text": "Kolmapa\u0308ev on soe, aga kohati vo\u0303ib hoovihma sadada"}, {"text_idx": "#000050", "text": "Kolmapa\u0308eval la\u0308heb ilm veidi soojemaks"}, {"text_idx": "#000051", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]